Какво бихме направили с двадесет лева

Показах на децата банкнота от 20 лв. и ги помолих да помислят какво биха направили с тях Отговорите бяха: за лакомства, за компютърни игри и да ги дадат на бедни хора.

Прочетох им стихотворението на Джани Родари „Бездомният“.Обсъдихме въпросите: Какво значи да си беден? Децата бяха единодушни, че беден е човек, който няма дом и пари за храна. Кои са основните нужди на хората? Отговорът им беше - дом, храна, вода и дрехи. Може ли някой да помогне в подобни ситуации? Кой? *Да. Могат да помогнат хората, които имат пари.* Какво бихте направили, за да подобрим живота на момиченцето или бездомния човек? *Да им дадем пари, за да си купят храна.*

След това започнахме да играе. Помолих децата да станат и да започнат бавно и без да говорят да се движат в стаята. Когато кажа едно число, те трябва бързо да се съберат в групи от по толкова души, колкото е числото. Казах 3 и те оформиха няколко групи от по трима човека. Имаха една минута, за да помислят и да дадат екипен отговор на въпроса- „Какво бих направил с 20 лв. ако трябваше да ги похарча за нещо?“ И им казах да се отнасят с уважение към другите и да реагират учтиво на различните отговори.Всички групи отговорих,а че ще дарят парите на бедните.

Отново ги помолих да започнат да се движат тихо в стаята, докато чуят следващото число от мен. Казах 4 и те оформиха групи от по 4 ученици. „Какво мислите, че дете в Африка ще предложи да направи с тази сума пари?“ Защо?“

Три екипа казаха, че ще си купи дрехи и храна,а четвъртия- играчки.

След това учениците седнаха по местата си и ги попитах ,,Каква е разликата между **желанията** и **нуждите** ?''

Отговориха, че **Желанията** са играчките, таблетите, а **Нуждите** са храната, къщата, водата- неща, които са необходими на всеки човек.

Накрая помолих децата да назоват други валути. Всички знаеха евро и долар.Някои знаеха и за паунда.